REGOLAMENT TAL-KUNSILL (KE) Nru 716/2006
tal5 ta' Mejju 2006
li jimponi dazju definittiv kontra d-dumping fuq importazzjonijiet ta' manjesja maħruqa (sinterizzata) li toriġina mir-Repubblika tal-Poplu taċ-Ċina
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (minn hawn 'il quddiem ir-’Regolament bażiku’), u b'mod partikolari l-Artikoli 9 u 11(2) tiegħu,
Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,
Billi:
A. PROĊEDURA
1. Miżuri fis-seħħ
(1)
F'Diċembru ta' l-1993, kienu ġew imposti miżuri definittivi kontra d-dumping fuq l-importazzjonijiet tal-manjesja maħruqa (sinterizzata) (‘DBM’ jew ‘il-prodott konċernat’) li joriġina mir-Repubblika tal-Poplu taċ-Ċina (’PRC’) mir-Regolament tal-Kunsill (KE) Nru 3386/93 (2) (’investigazzjoni oriġinali’). Dawn il-miżuri kienu f'forma ta' prezz minimu ta' l-importazzjonijiet.
(2)
Wara li saret reviżjoni ma' l-iskadenza, dawn il-miżuri kontra d-dumping inżammu fi Frar ta' l-2000 permezz tar-Regolament tal-Kunsill (KE) Nru 360/2000 (3).
(3)
Wara li saret reviżjoni temporanja, il-Kunsill, permezz tar-Regolament (KE) Nru 986/2003 (4), emenda l-forma tal-miżuri kontra d-dumping fis-seħħ billi żamm prezz minimu iżda soġġett għal kundizzjonijiet speċifiċi u impona dazju ad valorem ta' 63,3 % fil-każijiet l-oħra kollha.
2. Talba għal reviżjoni
(4)
Wara l-pubblikazzjoni ta' avviż dwar inkjesta imminenti tal-miżuri kontra d-dumping fis-seħħ fuq l-importazzjonijiet tad-DBM li joriġinaw fil-PRC (5), is-servizzi tal-Kummissjoni rċevew talba f'Novembru ta' l-2004 sabiex jirrivedu dawn il-miżuri skond l-Artikolu 11(2) tar-Regolament bażiku.
(5)
It-talba saret mill-Eurométaux, li kien qed jaġixxi f'isem il-produtturi tal-Komunità (minn hawn 'il quddiem il-’produtturi applikanti’) li jirrappreżentaw proporzjon maġġuri, f'dan il-każ aktar minn 50 %, tal-produzzjoni totali Komunitarja tad-DBM.
(6)
It-talba kienet ibbażata fuq ir-raġuni li l-iskadenza tal-miżuri x'aktarx twassal li jibqa' jsir jew jerġa' jsir id-dumping u għal ħsara lill-industrija Komunitarja. Wara li ddeterminat, wara konsultazzjoni mal-Kumitat Konsultattiv, li hemm biżżejjed provi sabiex tinbeda reviżjoni, il-Kummissjoni bdiet investigazzjoni (6) skond l-Artikolu 11(2) tar-Regolament bażiku.
3. Investigazzjoni
(7)
Is-servizzi tal-Kummissjoni taw parir b'mod uffiċjali lill-produtturi applikanti Komunitarji, lill-produtturi l-oħra Komunitarji, lill-produtturi esportaturi fil-PRC (minn hawn 'il quddiem “esportaturi Ċiniżi”), lill-importaturi, lill-kummerċjanti, lill-utenti u l-assoċjazzjonijiet tagħhom magħrufa bħala interessati, kif ukoll lir-rappreżentanti tal-gvern tal-pajjiż esportatur, dwar l-introduzzjoni tar-reviżjoni.
(8)
Is-servizzi tal-Kummissjoni bagħtu kwestjonarji lil dawn il-partijiet kollha u lil dawk li urew l-interess tagħhom fiż-żmien stipulat imsemmi fin-notifika dwar l-inizjazzjoni.
(9)
Is-servizzi tal-Kummissjoni taw ukoll lill-partijiet direttament konċernati l-opportunità sabiex jagħtu l-opinjonijiet tagħhom bil-miktub u jitolbu li jinstemgħu fiż-żmien stipulat fl-avviż ta' l-inizjazzjoni.
(10)
Minħabba li kien jidher numru kbir ta' produtturi esportaturi fil-PRC u importaturi tal-prodott konċernat, fl-avviż ta' inizjazzjoni ġie previst il-kampjunament, skond l-Artikolu 17 tar-Regolament bażiku. Sabiex ikunu jistgħu jiddeċiedu jekk il-kampjunament jkunx meħtieġ u, jekk hekk, sabiex jintgħażel kampjun, is-servizzi tal-Kummissjoni bagħtu formoli kampjunarji u staqsew informazzjoni speċifika dwar il-volum tal-bejgħ medju u l-prezzijiet ta' kull produttur esportatur u importatur konċernat. Ma rċevew l-ebda risposta mingħand l-ebda produttur esportatur, u rċevew tliet risposti biss mingħand l-importaturi. Għalhekk ġie deċiż li l-kampjunament ma kienx meħtieġ.
(11)
Barra minn hekk, intbagħtu kwestjonarji lill-produtturi f'pajjiżi analogi potenzjali, bħall-Brażil, il-Kanada u t-Turkija, li kienu jafu bihom is-servizzi tal-Kummissjoni.
(12)
Il-produtturi applikanti Komunitarji kollha wieġbu l-kwestjonarju. L-ebda produttur esportatur Ċiniż u l-ebda importatur ma wieġbu l-kwestjonarju. Iżda, żewġ importaturi taw il-fehmiet tagħhom bil-miktub. Wieħed minn dawk li juża' l-prodott wieġeb b'mod parzjali l-kwestjonarju.
(13)
Is-servizzi tal-Kummissjoni fittxew u vverifikaw l-informazzjoni kollha meqjusa neċessarja bl-iskop li jiġu determinati t-tendenza li jibqghu isiru jew jerġgħu isiru d-dumping u l-ħsara kif ukoll l-interess tal-Komunità. Saru żjarat ta' verifika fil-bini tal-kumpanniji li ġejjin:
(a)
produtturi applikanti Komunitarji:
-
Grecian Magnesite SA, Athens, Greece;
-
Magnesitas Navarras, S.A., Pamplona, Spain;
-
Slovenské Magnezitové Závody a.s., Jelšava, Slovakia;
(b)
produttur fil-pajjiż analogu:
-
Küma Kütahya Manyezit Iletmeleri Pazarlama A.., Kütahya, Turkey.
4. Perjodu ta' investigazzjoni
(14)
L-investigazzjoni dwar il-kontinwazzjoni jew ir-rikorrenza tad-dumping kienet mifruxa fuq il-perjodu mill-1 ta' Jannar 2004 sal-31 ta' Diċembru 2004 (minn hawn 'il quddiem il-“PI”). L-eżami tax-xejriet relevanti għall-istima tal-probabbiltà li titkompla jew terġa' ssir il-ħsara kien mifrux fuq il-perjodu mill-1 ta' Jannar 2000 sa l-aħħar tal-PI (il-perjodu meqjus).
B. IL-PRODOTT KONĊERNAT U L-PRODOTT SIMILI
1. Il-prodott konċernat
(15)
Il-prodott konċernat hu l-istess bħal dak f'investigazzjonijiet imgħoddija li wasslu għall-impożizzjoni ta' miżuri li bħalissa qegħdin fis-seħħ, jiġifieri manjesja naturali maħruqa li toriġina fil-PRC u taqa' fi ħdan il-kodiċi NM 2519 90 30.
(16)
Id-DBM hu pproċessat mill-magnesite, li ssir b'mod naturali fil-karbonat tal-manjesju. Sabiex jiġi prodott id-DBM, il-karbonat tal-manjesju jrid jiġi mħaffer fil-minjieri, imfarrak, magħżul u mbagħad maħruq ġo forn apposta f'temperaturi ta' 1 500 sa 2 000° C. Ir-riżultat huwa DBM b'kontenut ta' MgO (ossidu tal-manjesju) li jestendi minn 80 sa 98 %. L-impuritajiet ewlenin fid-DBM huma SiO2, Fe2O3, Al2O3, CaO u B2O3 (ossidu tas-silikon, ossidu tal-ħadid, ossidu ta' l-aluminju, ossidu tal-kalċju, u ossidu tal-boron rispettivament). Id-DBM hu użat l-aktar fl-industrija refrattarja li tagħmel refrattarji ffurmati u mhux iffurmati. Għalkemm hemm tipi differenti tal-prodott konċernat b'per eżempju kontenut varju ta' MgO, kollha għandhom l-istess karatteristiċi u użi bażiċi kimiċi u fiżiċi u jistgħu jinbidlu ma' xulxin. Għalhekk, bħal fl-investigazzjoni ta' qabel, il-gradi kollha tad-DBM għandhom jitqiesu li jiffurmaw prodott wieħed għall-fini ta' din l-investigazzjoni.
2. Prodott simili
(17)
Kif stabbilit fl-investigazzjonijiet ta' qabel, din l-investigazzjoni tar-reviżjoni kkonfermat li l-prodotti esportati mill-PRC u dawk fabbrikati u mibjugħa fis-suq domestiku tal-PRC, kif ukoll dawk fabbrikati u mibjugħa mill-produtturi Komunitarji fis-suq tal-Komunità u mill-produttur fil-pajjiż analogu fis-suq domestiku tal-pajjiż analogu għandhom l-istess karatteristiċi u użu aħħari bażiċi fiżiċi u kimiċi u għalhekk huma meqjusa bħala prodotti simili fis-sens tat-tifsira ta' l-Artikolu 1(4) tar-Regolament bażiku.
Ċ. IL-PROBABBILTA' TAL-KONTINWAZZJONI TAD-DUMPING
(18)
Skond l-Artikolu 11(2) tar-Regolament bażiku, ġie eżaminat jekk l-iskadenza tal-miżuri x'aktarx twassal sabiex id-dumping jibqa' jsir.
1. Rimarki preliminari
(19)
Fl-assenza ta' koperazzjoni kemm minn kwalunkwe produttur esportatur Ċiniż kif ukoll minn kwalunkwe importatur fil-Komunità, dan l-eżami kellu jkun ibbażat fuq informazzjoni disponibbli għas-servizzi tal-Kummissjoni minn sorsi oħra. F'dan ir-rigward u skond id-dispożizzjonijiet ta' l-Artikolu 18 tar-Regolament bażiku, id-data tal-Eurostat li tirriferi għall-kodiċi CN ta' 8 figuri, kontrollata permezz ta' sorsi oħra, intużat sabiex tistabbilixxi l-kwantitajiet u l-prezzijiet ta' l-importazzjoni.
(20)
Skond id-data tal-Eurostat, instab li waqt il-PI 369 079 tunnellati metriċi ta' DBM ġew importati mill-PRC fil-Komunità, jiġifieri madwar 40 % tal-konsum tal-Komunità.
(21)
Waqt il-PI tar-reviżjoni ma' skadenza ta' qabel, il-volum ta' l-importazzjoni tad-DBM Ċiniż fil-Komunità ammonta għal 260 967 tunnellata metrika, jiġifieri 54 % tal-konsum tal-Komunità.
(22)
Ta' min jinnota li, peress li l-Komunità kibret għal 25 Stat Membru, il-volumi ta' l-esportazzjonijiet u l-prezzijiet tas-suq ta' l-esportazzjoni tar-reviżjonijiet dwar l-iskadenza ta' qabel u t'issa ma jistgħux jiġu mqabbla direttament.
2. Dumping ta' importazzjonijiet waqt il-perjodu ta' investigazzjoni
(23)
Skond l-Artikolu 11(9) tar-Regolament bażiku, is-servizzi tal-Kummissjoni użaw l-istess metodoloġija bħal fl-investigazzjoni ta' qabel. Ta' min jiftakar li fl-investigazzjoni ta' qabel ġie stabbilit marġini ta' dumping ta' madwar 50 %.
Pajjiż analogu
(24)
Fil-kalkolu tal-valur normali ittieħed kont tal-fatt li għal din l-investigazzjoni l-valur normali għall-importazzjonijiet mill-PRC kellu jiġi bbażat fuq data minn ekonomija tas-suq ta' pajjiż terz skond l-Artikolu 2(7)(a) tar-Regolament bażiku. Fl-avviż ta' l-inizjazzjoni t-Turkija tqieset bħala pajjiż terz b'ekonomija tas-suq xierqa. Importatur mhux relatat stqarr li t-Turkija ma kinetx adatta minħabba li l-aċċess għal materjal mhux maħdum fit-Turkija kien aktar diffiċli milli fil-PRC. Il-minjieri tal-magnesite fit-Turkija m'għandhomx l-istess vantaġġi naturali bħal fil-PRC għalhekk l-ispejjeż sabiex joħorġuh mill-minjieri u jipproċessawh kienu ogħla minn dawk fil-minjieri Ċiniżi. Barra minn hekk, l-istess importatur qal li s-suq domestiku Tork kien żgħir wisq sabiex ikun rappreżentattiv tas-suq Ċiniż. Dan l-importatur issuġġerixxa li l-Brażil jew il-Kanada kienu aktar adatti bħala pajjiżi terzi b'ekonomija tas-suq potenzjali.
(25)
Is-servizzi tal-Kummissjoni eżaminaw jekk it-Turkija, li diġa' ntużat bħala pajjiż terz b'ekonomija tas-suq fl-investigazzjoni ta' qabel, kinetx xorta għażla raġonevoli. B'mod partikolari, instab li għall-anqas tliet kumpanniji Torok ipproduċew u biegħu d-DBM fit-Turkija fi kwantitajiet sinifikattivi b'kompetizzjoni ma' xulxin u ma' l-importazzjonijiet minn pajjiżi oħra. Il-kwistjoni jekk l-aċċess għall-materjal mhux maħdum huwiex aktar faċli fil-PRC milli fit-Turkija kienet indirizzata fl-investigazzjoni oriġinali u l-ebda prova ġdida ma tressqet sabiex tbiddel il-konklużjoni li t-Turkija kienet pajjiż terz b'ekonomija tas-suq xierqa. Sa fejn intwera li tali differenzi kienu jeżistu, ta' dawn seta' jittieħed kont billi jsiru l-aġġustamenti neċessarji. Produttur Tork wieħed qabel li jikkopera.
(26)
Il-proposta tal-Brażil u l-Kanada bħala pajjiż analogu potenzjali tqieset ukoll u l-kwestjonarji kontra d-dumping intbagħtu lill-produtturi kollha magħrufa tad-DBM f'dawn il-pajjiżi. Iżda, l-ebda risposta ma ġiet riċevuta u għalhekk is-servizzi tal-Kummissjoni ma kellhom l-ebda informazzjoni f'idejhom dwar il-prezzijiet tal-bejgħ u l-ispejjeż tal-produzzjoni għad-DBM fil-Kanada u l-Brażil. Għalhekk, l-ebda konsiderazzjoni oħra ma setgħet tingħata lill-użu tal-Brażil u l-Kanada bħala pajjiżi analogi.
(27)
Għalhekk waslu għall-konklużjoni li t-Turkija kienet pajjiż analogu xieraq għall-fini li jiġi stabbilit il-valur normali.
Valur normali
(28)
Skond l-Artikolu 2(4) tar-Regolament bażiku, tqis jekk sarx biżżejjed bejgħ domestiku tal-prodott konċernat mill-produttur fit-Turkija fil-kors normali tal-kummerċ. Billi l-volum tat-transazzjonijiet li jħallu qligħ kien ogħla minn 80 %, u l-prezz medju peżat kien ogħla mill-prezz tal-produzzjoni flimkien ma' l-ispejjeż tal-bejgħ, l-ispejjeż ġenerali u amministrattivi, il-valur normali ġie stabbilit abbażi tal-prezzijiet medji peżati fattwalment imħallsa għall-bejgħ tal-prodott konċernat fis-suq domestiku Tork. Skond l-Artikolu 18 tar-Regolament bażiku, u fin-nuqqas ta' kwalunkwe koperazzjoni mill-esportaturi Ċiniżi, il-prezz tal-bejgħ medju peżat tal-produttur Tork intuża' peress li ma kien hemm l-ebda informazzjoni dwar it-tipi ta' prodotti importati mill-PRC lejn il-Komunità u ma kien hemm l-ebda informazzjoni disponibbli li ssuġġerixxiet li t-taħlit tal-prodott ta' l-esportazzjonijiet Ċiniżi mal-bejgħ domestiku Komunitarju u Tork kien sostanzjalment differenti.
Il-prezz ta' l-esportazzjoni
(29)
Minħabba n-nuqqas ta' koperazzjoni mill-esportaturi Ċiniżi, il-prezz ta' l-esportazzjoni kellu jiġi bbażat fuq fatti disponibbli skond l-Artikolu 18 tar-Regolament bażiku. Il-figuri tal-Eurostat intgħażlu bħala l-bażi adegwata sabiex jiġi stabbilit il-prezz ta' l-esportazzjoni. Il-livelli medji tal-prezzijiet tal-Eurostat kienu kkonfermati b'referenza għall-informazzjoni miksuba minn utent li kkopera.
Paragun
(30)
Il-valur medju normali peżat ġie mqabbel mal-prezz medju peżat ta' l-esportazzjoni tad-DBM, skond l-Artikolu 2(11) tar-Regolament bażiku, it-tnejn fuq livell ta' qabel il-prezz tas-suq.
(31)
Biex ikun assigurat paragun ġust bejn il-valur normali u l-prezz ta' l-esportazzjoni, tqisu d-differenzi fil-fatturi li jolqtu l-komparabbiltà tal-prezzijiet skond l-Artikolu 2(10) tar-Regolament bażiku. F'dan ir-rigward, saru aġġustamenti għall-ispejjeż tat-trasport tal-merkanzija fuq l-art u fuq il-baħar, l-ispejjeż ta' l-assikurazzjoni, it-tqandil, it-tagħbija u spejjeż anċillari.
(32)
Fl-investigazzjoni ta' qabel ġie aċċettat li l-aċċess għall-materjal mhux maħdum kien aktar faċli fil-PRC milli fit-Turkija. Peress li l-ebda informazzjoni ma ngħatat sabiex tindika li din is-sitwazzjoni nbidlet, ingħatat konċessjoni sabiex tqis id-differenza fir-rati sabiex jinħareġ il-materjal mill-minjieri bejn iż-żewġ pajjiżi. L-istess aġġustament fuq il-valur normali ġie applikat bħal fl-investigazzjoni ta' qabel, jiġifieri tnaqqis fil-valur normali li jikkorrispondi għal 20 % ta' l-ispejjeż ta' estrazzjoni misjuba għall-produttur Tork li kkopera.
(33)
Barra minn hekk, bħal fl-investigazzjonijiet ta' qabel, ġie meqjus li l-purità tal-materjal mhux maħdum tal-PRC kienet ogħla minn dak tal-materjal Tork mhux maħdum. Fin-nuqqas ta' kull informazzjoni mogħtija li tindika xi bidla f'dan ir-rigward, għalhekk sar aġġustament li jikkorrispondi għal 25 % ta' l-ispejjeż tal-fabbrikar misjuba għall-produttur Tork li kkopera sabiex jittieħed kont ta' din id-differenza.
Il-marġini tad-dumping
(34)
Il-paragun bejn il-valur normali u l-prezz ta' l-esportazzjoni wera li kien qed isir id-dumping, il-marġini tad-dumping huwa ekwivalenti għall-ammont li bih il-valur normali, hekk stabbilit, qabeż il-prezz ta' l-esportazzjoni lejn il-Komunità. Il-marġini tad-dumping li nstab, bħala perċentwali tal-prezz ta' l-importazzjoni fil-fruntiera tal-Komunità CIF, kien madwar 35 %.
3. L-iżviluppi ta' l-importazzjonijiet jekk il-miżuri jiġu revokati
Rimarki preliminari
(35)
Minbarra l-analiżi dwar l-eżistenza tad-dumping waqt il-PI, il-probabbiltà li d-dumping jibqa' jsir ġiet eżaminata wkoll. Fin-nuqqas ta' koperazzjoni minn produtturi esportaturi Ċiniżi u peress li kien hemm ftit tagħrif pubbliku dwar l-industrija Ċiniża tad-DBM, il-konklużjonijiet t'hawn taħt jiddependu primarjament fuq fatti disponibbli, jiġifieri informazzjoni dwar ir-riċerka tas-suq mogħtija mill-produtturi applikanti jew misjuba waqt l-investigazzjoni u meqjusa affidabbli, flimkien ma' data mill-Eurostat, l-Istatistika Ġappuniża dwar il-Kummerċ u l-uffiċċju ta' l-Istati Uniti għaċ-Ċensiment.
Il-kapaċità tal-produzzjoni Ċiniża
(36)
Skond it-talba tar-reviżjoni ma' l-iskadenza, il-produtturi Ċiniżi għandhom kapaċità tal-produzzjoni żejda sostanzjali għaliex għandhom l-akbar riżorsi ta' metall mhux maħdum tal-magnesite fid-dinja, stmat bħala 1 300 miljun tunnellata metrika. Il-kapaċità totali tal-produzzjoni Ċiniża għall-prodott konċernat hi stmata madwar 3,5 miljun tunnellata metrika fis-sena, filwaqt li l-konsum domestiku Ċiniż hu stmat għal madwar 1,2 sa 1,5 miljun tunnellata metrika u l-esportazzjonijiet għal madwar 1 miljun tunnellata metrika fis-sena. Dan jindika li l-produzzjoni Ċiniża tista' tiżdied b'mod mgħaġġel aktar mill-esportaturi Ċiniżi.
Il-prezzijiet ta' l-esportazzjonijiet Ċiniżi għall-Komunità
(37)
Skond il-figuri tal-Eurostat, il-prezz ta' l-esportazzjoni tad-DBM Ċiniż għall-Komunità waqa' b'10 % bejn l-2000 u l-PI, filwaqt li l-miżuri kienu fis-seħħ. Il-prezz medju ta' l-esportazzjoni tad-DBM xorta waħda baqa' 'l fuq mill-prezz minimu ta' importazzjoni impost.
Esportazzjonijiet lejn pajjiżi terzi
(38)
Il-Ġappun u l-Istati Uniti ta' l-Amerka kienu tnejn mis-swieq ta' l-esportazzjoni ewlenin taċ-Ċina għad-DBM matul il-perjodu meqjus.
(39)
Bejn l-2000 u l-PI, il-prezzijiet ta' l-esportazzjonijiet Ċiniżi lejn il-Ġappun waqgħu b'madwar 7 %, minn YEN 20 054 kull tunnellata metrika għal YEN 19 513 kull tunnellata metrika, filwaqt li l-kwantitajiet baqgħu stabbli b'mod globali bejn l-2000 u l-PI, għal madwar 270 000 tunnellata metrika. Il-prezzijiet ta' l-esportazzjonijiet lejn il-Ġappun, espressi f'ewro, kienu EUR 202 kull tunnellata metrika u EUR 145 kull tunnellata metrika rispettivament fl-2000 u matul il-PI.
(40)
Għalkemm xorta ogħla mill-prezzijiet ta' l-esportazzjoni lejn il-KE, il-prezzijiet ta' l-esportazzjoni lejn il-Ġappun kienu għalhekk ħafna eqreb lejn il-prezzijiet ta' l-esportazzjoni lejn il-KE fl-aħħar tal-perjodu kkunsidrat milli fil-bidu. Għalhekk, matul il-perjodu kkunsidrat, l-esportazzjonijiet lejn il-KE ħajru aktar lill-esportaturi Ċiniżi meta mqabbla ma' l-esportazzjonijiet lejn il-Ġappun, u l-esportaturi Ċiniżi kellhom inċentiv sabiex jesportaw volumi akbar lejn il-KE.
(41)
Bejn l-2000 u l-PI, il-prezzijiet ta' l-esportazzjonijiet Ċiniżi lejn l-Istati Uniti ta' l-Amerka żdiedu b'mod konsiderevoli, minn USD 129 kull tunnellata metrika għal 208 USD kull tunnellata metrika matul l-PI, li jikkorrispondu għal EUR 140 kull tunnellata metrika u EUR 167 kull tunnellata metrika, rispettivament.
(42)
Minħabba din iż-żieda kbira fil-prezzijiet ta' l-esportazzjoni lejn l-Istati Uniti ta' l-Amerka, ta' min jinnota li waqt il-perjodu meqjus il-produtturi kollha ta' l-Istati Uniti tad-DBM naturali waqqfu bil-mod l-attività tagħhom, u li l-importazzjonijiet Ċiniżi tad-DBM iddominaw is-suq ta' l-Istati Uniti. Tabilħaqq, huma rrappreżentaw madwar 82 % tal-konsum tal-manjesja maħruqa fl-Istati Uniti matul il-PI.
(43)
Bi prezzijiet komparattivament għoljin, b'mod partikulari minħabba l-livell ogħla tal-prezz ta' l-esportazzjonijiet lejn l-Istati Uniti ta' l-Amerka milli lejn il-KE, is-suq ta' l-Istati Uniti seta' għalhekk sar aktar attraenti għall-esportaturi Ċiniżi tad-DBM waqt il-perjodu kkunsidrat. Iżda, il-kwantitajiet ta' l-esportazzjoni tad-DBM lejn l-Istati Uniti ta' l-Amerka ma żdidux b'mod globali bejn il-bidu tal-perjodu kkunsidrat u l-PI, u baqgħu madwar 340 000 tunnellata metrika fis-sena. Għalhekk, ma jidhirx li kien hemm xi tendenza li l-esportaturi Ċiniżi xorta waħda jżidu b'mod sinifikattiv l-volumi ta' l-esportazzjonijiet tagħhom tad-DBM lejn l-Istati Uniti fil-ġejjieni qrib.
(44)
Fi kwalunkwe każ, minħabba l-kapaċità żejda sinifikattiva tal-produtturi fil-PRC, ma tantx jidher li pajjiżi terzi jistgħu jassorbu żieda fl-esportazzjonijiet Ċiniżi. Jekk il-miżuri kellhom jitħallew jiskadu, bis-saħħa ta' hekk l-esportaturi Ċiniżi ikollhom inċentiv sabiex iżidu l-esportazzjonijiet lejn il-Komunità.
Kif x'aktarx jevolvu l-esportazzjonijiet Ċiniżi lejn il-Komunità
(45)
Fid-dawl tal-fatt li l-ebda produttur esportatur Ċiniż ma kkopera ma' l-investigazzjoni, l-analiżi ta' l-evoluzzjoni ta' l-esportazzjonijiet Ċiniżi lejn il-Komunità kienet ibbażata fuq fatti disponibbli skond l-Artikolu 18.
(46)
Ix-xejriet osservati waqt il-perjodu kkunsidrat juru varjazzjonijiet annwali kbar fil-volumi medji u fil-prezzijiet unitarji ta' l-esportazzjonijiet Ċiniżi lejn il-Komunità.
(47)
Rigward il-prezzijiet, kif imsemmija hawn fuq, il-waqgħa globali fil-prezzijiet matul il-perjodu kkunsidrat kienet 10 %, iżda kien hemm waqgħa sostanzjali (-24 %) fl-aħħar snin tal-perjodu kkunsidrat, l-aktar bejn l-2001 u l-2004.
(48)
Fir-rigward tal-volumi, kien indikat hawn fuq li l-esportaturi Ċiniżi jkollhom inċentiv sabiex ikomplu jżidu l-volumi ta' l-esportazzjonijiet tagħhom lejn l-UE minħabba l-kapaċità żejda disponibbli u l-possibiltajiet limitati sabiex iżidu l-esportazzjonijiet lejn pajjiżi terzi. Barra minn hekk, filwaqt li l-evoluzzjoni globali matul il-perjodu kkunsidrat turi żieda ta' 6 %, kien hemm żidiet konsiderevoli fl-aħħar snin tal-perjodu kkunsidrat (+36 % bejn l-2001 u l-2004).
(49)
Peress li m'hemm l-ebda indikazzjoni li x-xejriet osservati matul l-aħħar snin tal-perjodu kkunsidrat mhux se jibqgħu sejrin, l-informazzjoni disponibbli turi li x'aktarx ikun hemm aktar tnaqqis fil-prezzijiet u żieda aktar fil-volum. Għalhekk, iż-żieda mistennija aktar fl-esportazzjonijiet Ċiniżi lejn il-KE probabbilment isir bi ħsara għall-industrija Komunitarja, fi kliem ieħor bi prezzijiet tal-livelli jew anke aktar baxxi mil-livelli tal-prezzijiet preżenti ddampjati sabiex jiksbu l-prezz tas-suq.
(50)
Barra minn hekk, ta' min jinnota li, kif deskritt fir-premessa 73 tar-Regolament tal-Kunsill (KE) Nru 360/2000, il-prezzijiet u l-kwantitajiet ta' l-esportazzjonijiet Ċiniżi huma bħalissa influwenzati mis-sistema tal-liċenzja ta' l-esportazzjoni li twaqqfet mill-awtoritajiet Ċiniżi, li tindika li, jekk is-sistema titneħħa, l-esportaturi Ċiniżi jkollhom il-potenzjal sabiex jgħollu l-volum ta' l-esportazzjoni tagħhom u jbaxxu l-prezz ta' l-esportazzjoni tagħhom.
Konklużjoni dwar il-probabbiltà tal-kontinwazzjoni tad-dumping
(51)
L-investigazzjoni uriet li l-esportaturi Ċiniżi baqgħu jużaw il-prassi tad-dumping tagħhom matul il-PI fuq livell sinifikattiv. Minħabba l-fatt li ċ-Ċina għandha kapaċità ta' produzzjoni żejda konsiderevoli u li l-KE setgħet saret suq aktar attraenti għall-esportaturi Ċiniżi milli fl-imgħoddi meta mqabbel ma' swieq oħra, hemm probabbiltà qawwija li d-dumping, għall-inqas fuq livelli simili, jibqa' jsir jekk il-miżuri eżistenti jiġu revokati. Barra minn hekk, hemm probabbiltà li l-volum ta' importazzjonijiet iddampjati jiżdied b'mod sinifikattiv u li l-prezz tagħhom jonqos jekk il-miżuri eżistenti jiġu revokati.
D. DETERMINAZZJONI TA' L-INDUSTRIJA KOMUNITARJA
(52)
Matul il-PI kien hemm ħames produtturi tad-DBM fil-Komunità. L-investigazzjoni stabbilixxiet li t-tliet produtturi applikanti tal-Komunità u li kkoperaw bi sħiħ irrappreżentaw madwar 55 % tal-produzzjoni tad-DBM tal-Komunità u, għalhekk, jikkostitwixxu l-industrija Komunitarja fis-sens tat-tifsira ta' l-Artikolu 4(1) u l-Artikolu 5(4) tar-Regolament bażiku.
(53)
Produttur wieħed ma kkoperax, iżda xorta m'opponiex l-investigazzjoni. Intwera li dan il-produttur huwa produttur integrat kompletament downstream, billi juża' l-prodott li joħroġ mid-DBM esklussivament għall-konsum intern.
(54)
Produttur ieħor kien magħruf mill-Kummissjoni u ġie kkuntattjat fil-kuntest ta' din il-proċedura. Din il-kumpannija ma wrietx l-appoġġ tagħha u lanqas opponiet il-proċedura.
E. DETERMINAZZJONI TAS-SUQ RELEVANTI TAL-KOMUNITA'
(55)
Sabiex jiġi stabbilit jekk l-industrija Komunitarja soffrietx jew ma soffrietx danni u sabiex ikun determinat il-konsum u l-indikaturi ekonomiċi differenti marbuta mal-qagħda ta' l-industrija Komunitarja, kien eżaminat jekk u sa fejn l-użu sussegwenti tal-produzzjoni ta' l-industrija Komunitarja tal-prodott simili kellu jitqies fl-analiżi.
(56)
Id-DBM hu użat bħala input fil-produzzjoni tar-refrattarji fi ħdan l-istess kumpanniji, jew jinbiegħ kif inhu lil parti terza, relatata jew le.
(57)
Għall-fini ta' din l-investigazzjoni, il-captive use kien definit jiġri meta l-produzzjoni twasslet fi ħdan l-istess grupp ta' kumpanniji għal aktar proċessar downstream. F'sitwazzjonijiet sabiex jaħkem is-suq, il-bejgħ jew it-trasferiment ta' l-ispejjeż sar fil-valur tat-trasferiment mhux iffissat skond il-kundizzjonijiet tas-suq jew sar lill-kumpannija li ma setgħetx tagħżel minn jeddha l-fornitur. Għalhekk, il-captive use kellha tkun analizzata fuq il-livell tal-kwantitajiet prodotti u l-proporzjon tal-bejgħ totali li rrappreżenta. Is-sitwazzjonijiet l-oħra kollha tqisu bħala bejgħ f'suq ħieles.
(58)
Il-firda bejn is-suq maħkum u s-suq ħieles hi relevanti għall-analiżi tal-ħsara minħabba li l-prodotti destinati għall-captive use mhumiex esposti għall-kompetizzjoni diretta ma' l-importazzjonijiet. B'kuntrast ma' dan, il-produzzjoni destinata għall-bejgħ f'suq ħieles instabet li kienet f'kompetizzjoni diretta ma' l-importazzjonijiet tal-prodott konċernat.
(59)
Sabiex tingħata dehra sħiħa kemm jista' jkun tal-qagħda ta' l-industrija Komunitarja, id-data nkisbet u ġiet analizzata għall-attività kollha tad-DBM u kien determinat sussegwentement jekk il-produzzjoni kinetx maħsuba sabiex taħkem is-suq jew għas-suq ħieles.
(60)
Abbażi ta' l-investigazzjoni, instab li ċerti indikaturi ekonomiċi marbuta ma' l-industrija Komunitarja jistgħu jiġu eżaminati sew billi jirriferu għall-attività kollha, jiġifieri kemm għall-captive use kif ukoll għall-bejgħ f'suq ħieles. Tabilħaqq, il-produzzjoni, il-kapaċità tal-produzzjoni u l-utilizzazzjoni tal-kapaċità, il-likwidità, l-investimenti, il-kapaċità li tiġġenera l-flus, l-istokks, ix-xogħol, il-pagi tal-ħaddiema u l-produttività jiddependu fuq l-attività kollha, irrispettivament jekk il-prodott jiġix trasferit 'l bogħod mis-sors fi ħdan grupp ta' kumpanniji għal aktar ipproċessar jew jekk jinbiegħx fis-suq ħieles.
(61)
L-indikaturi ekonomiċi l-oħra relatati ma' l-industrija Komunitarja kienu analizzati u valutati b'referenza għall-qagħda prevalenti fis-suq ħieles, b'mod partikulari fejn hemm kundizzjonijiet tas-suq li jistgħu jitkejlu u fejn it-transazzjonijiet isiru taħt kundizzjonijiet normali tas-suq li jimplikaw għażla ħielsa tal-fornitur: volum tal-bejgħ u prezzijiet tal-bejgħ fis-suq Komunitarju, volum ta' l-esportazzjoni u prezzijiet ta' l-esportazzjoni. F'dan ir-rigward, il-konsum, il-prezzijiet tas-suq, it-tkabbir kif ukoll ir-redditività u kemm irendi l-investiment kienu determinati abbażi tal-bejgħ fis-suq ħieles.
F. IL-QAGĦDA FIS-SUQ TAL-KOMUNITA'
1. Il-Konsum fis-Suq Komunitarju
(62)
Il-konsum tal-Komunità kien ibbażat fuq il-volum kombinat ta' bejgħ mill-industrija Komunitarja fil-Komunità, esklużi l-captive use, importazzjonijiet mill-PRC u importazzjonijiet minn pajjiżi terzi oħra.
(63)
Abbażi ta' dan, waqt il-perjodu kkunsidrat, il-konsum tal-Komunità żdied bi 32 %, minn 693 145 tunnellata metrika fl-2000 għal 911 672 tunnellata metrika fil-PI. Dan kien dovut parzjalment għall-irkupru ta' l-industrija ta' l-azzar.
Tabella 1 - Il-konsum tal-Komunità
Il-konsum tal-Komunità
2000
2001
2002
2003
IP
Suq ħieles (tunnellati metriċi)
693 145
792 575
701 723
817 678
911 672
Indiċi
100
114
101
118
132
Xejra Y/Y
14
-13
17
14
Sors: EUROSTAT, risposti tal-kwestjonarju verifikati ta' l-industrija Komunitarja u informazzjoni dwar is-suq mogħtija mill-produtturi applikanti
(64)
Bil-għan li titlesta l-informazzjoni mogħtija għall-konsum tal-Komunità fis-suq ħieles, il-konsum għall-captive use kien ikkalkulat ukoll, ibbażat fuq risposti verifikati tal-kwestjonarju ta' l-industrija Komunitarja u fuq informazzjoni tas-suq mogħtija mill-produtturi applikanti. Instab li l-konsum għall-captive use żdied bi 12 % matul il-perjodu kkunsidrat.
Tabella 2 - Captive use
Captive use
2000
2001
2002
2003
IP
Kwantità (tunnellati metriċi)
394 191
399 839
404 773
417 495
442 131
Indiċi
100
101
103
106
112
Xejra Y/Y
1
2
3
6
2. Importazzjoni mill-PRC
Il-volum u l-prezz tas-suq
(65)
Il-volumi importati mill-PRC ma ħadux l-istess xejra bħal konsum Komunitarju. Huma naqsu l-ewwel b'25 % bħala medja mill-2000 sa l-2002, u mbagħad żdiedu bejn l-2002 u l-PI b'41 %. Globalment, matul il-perjodu kkunsidrat l-importazzjonijiet mill-PRC żdiedu b'6 %, minn 349 561 għal 369 079 tunnellata metrika.
Tabella 3 - Importazzjonijiet mill-PRC
Importazzjonijiet mill-PRC
2000
2001
2002
2003
IP
Tunnellati metriċi
349 561
271 147
261 460
351 724
369 079
Indiċi
100
78
75
101
106
Xejra Y/Y
-22
-3
26
5
Sors: EUROSTAT
(66)
Il-prezz tas-suq ta' l-importazzjonijiet Ċiniżi, espress bħala perċentwali tal-konsum Komunitarju fis-suq ħieles, naqas minn 50 % fl-2000 għal 40 % fil-PI.
Tabella 4 - Il-prezz tas-suq ta' l-importazzjonijiet mill-PRC
Il-prezz tas-suq ta' l-importazzjonijiet mill-PRC
2000
2001
2002
2003
IP
Perċentwali tas-suq ħieles
50 %
34 %
37 %
43 %
40 %
Indiċi
100
68
74
85
80
Xejra Y/Y
-32
6
11
-5
Sors: EUROSTAT u risposti verifikati tal-kwestjonarju ta' l-industrija Komunitarja
L-evoluzzjoni tal-prezzijiet ta' l-importazzjonijiet u l-bejgħ bi prezzijiet aktar baxxi mill-prezz normali
(67)
Il-prezz medju ta' l-importazzjoni fil-fruntiera tal-Komunità (Community Frontier Import Price -CIF) mill-PRC żdied b'14 % bejn l-2000 u l-2002 iżda naqas ħafna bejn l-2002 u l-PI, bi 22 %. Fuq il-perjodu kollu kkunsidrat, naqas b'10 % u laħaq EUR 140 kull tunnellata metrika fil-PI.
Tabella 5 - Il-prezz medju ta' l-importazzjonijiet mill-PRC
Prezz medju ta' l-importazzjonijiet mill-PRC
2000
2001
2002
2003
IP
EUR/tunnellata metrika
156
184
179
138
140
Indiċi
100
118
114
88
90
Xejra Y/Y
18
-3
-26
2
Sors: EUROSTAT
(68)
Il-Kummissjoni eżaminat jekk il-produtturi esportaturi fil-pajjiż konċernat ibaxxux il-prezzijiet taħt il-prezzijiet normali ta' l-industrija Komunitarja matul il-PI. Sabiex il-prezzijiet ikunu jistgħu jiġu mqabbla, il-prezzijiet tal-produttur tal-Komunità ġew aġġustati għal livell ta' qabel il-prezz tas-suq.
(69)
It-tnaqqis fil-livell ta' profitt misjub b'dan il-mod kien 7,6 %.
3. Il-qagħda ekonomika ta' l-industrija Komunitarja
(a) Analiżi tal-fatturi relevanti għall-attività kollha, inkluż dak ta' captive use
Il-produzzjoni, il-kapaċità tal-produzzjoni u l-utilizzazzjoni tal-kapaċità
(70)
Il-produzzjoni ta' l-industrija Komunitarja żdiedet bi 11 % matul il-perjodu kkunsidrat, billi mxiet xi ftit max-xejra tal-konsum tal-Komunità. It-tnaqqis fil-produzzjoni bi 3 punti perċentwali fl-2002 ikkoinċida mat-tnaqqis fil-konsum tad-DBM fis-suq Komunitarju.
Tabella 6 - Volum tal-produzzjoni
Volum tal-produzzjoni
2000
2001
2002
2003
IP
Indiċi
100
101
98
108
111
Xejra Y/Y
1
-3
10
3
Sors: Risposti verifikati tal-kwestjonarju ta' l-industrija Komunitarja
(71)
Matul il-perjodu kkunsidrat, il-kapaċità tal-produzzjoni ta' l-industrija Komunitarja l-ewwel baqgħet stabbli bejn l-2000 u l-2002 u mbagħad żdiedet bi 3 % bejn l-2002 u l-PI.
Tabella 7 - Kapaċità tal-produzzjoni
Kapaċità tal-produzzjoni
2000
2001
2002
2003
IP
Indiċi
100
100
100
103
103
Xejra Y/Y
0
0
3
0
Sors: Risposti verifikati tal-kwestjonarju ta' l-industrija Komunitarja
(72)
Matul il-perjodu kkunsidrat, l-utilizzazzjoni tal-kapaċità mexa ma' l-istess xejra bħall-produzzjoni u l-konsum tal-Komunità. L-utilizzazzjoni tal-kapaċità naqset bi 2 % bejn l-2000 u l-2002 iżda żdiedet wara l-2002, sabiex fuq il-perjodu kkunsidrat żdiedet b'7 %.
Tabella 8 - Utilizzazzjoni tal-kapaċità
Utilizzazzjoni tal-kapaċità
2000
2001
2002
2003
IP
Indiċi
100
101
98
105
107
Xejra Y/Y
1
-3
7
2
Sors: Risposti verifikati tal-kwestjonarju ta' l-industrija Komunitarja
Likwidità
(73)
Kien hemm varjazzjoni fil-livell ta' likwidità matul dan il-perjodu. Iżda, baqgħet fuq l-istess livell b'mod globali (-1 %).
Tabella 9 - Likwidità
Likwidità
2000
2001
2002
2003
IP
Indiċi
100
127
103
127
99
Xejra Y/Y
27
-25
25
-28
Sors: Risposti verifikati tal-kwestjonarju ta' l-industrija Komunitarja
Investimenti u abbiltà ta' ġenerazzjoni tal-flus
(74)
L-investimenti naqsu b'madwar 23 % matul il-perjodu kkunsidrat. Iżda, baqgħu sinifikattivi u rrappreżentaw matul il-PI madwar 10 % tal-bejgħ totali ta' l-industrija Komunitarja.
Tabella 10 - Investimenti
Investimenti
2000
2001
2002
2003
IP
Indiċi
100
141
79
59
77
Xejra Y/Y
41
-62
-20
18
Sors: Risposti verifikati tal-kwestjonarju ta' l-industrija Komunitarja
(75)
L-industrija Komunitarja ma nstabx li kienet għaddejja minn diffikultajiet sabiex tiġġenera l-flus matul il-perjodu kkunsidrat.
Stokks
(76)
It-tabella t'hawn taħt turi li l-istokks żdiedu b'mod sinifikattiv matul il-perjodu kkunsidrat bi 88 %. Iżda, f'termini assoluti din iż-żieda mhijiex sinifikattiva.
(77)
Il-proporzjon tal-volum ta' stokks mal-volum tal-produzzjoni, li laħaq 4 % fl-2000, żdied għal madwar 7 % fil-PI.
Tabella 11 - Stokks
Volumi ta' stokks
2000
2001
2002
2003
IP
Indiċi
100
137
137
146
188
Xejra Y/Y
37
0
9
42
Sors: Risposti verifikati tal-kwestjonarju ta' l-industrija Komunitarja
Impjiegi, produttività u spejjeż f'pagi tal-ħaddiema
(78)
Wara żieda ta' 8 % bejn l-2000 u l-2002, l-impjiegi naqsu fl-2003 u fil-PI. B'mod globali, naqsu b'4 % matul il-perjodu kkunsidrat.
Tabella 12 - Impjiegi
Numru ta' impjegati
2000
2001
2002
2003
IP
Indiċi
100
106
108
104
96
Xejra Y/Y
6
2
-4
-8
Sors: Risposti verifikati tal-kwestjonarju ta' l-industrija Komunitarja
(79)
Meta mqabbla ma' l-isfond taż-żieda fil-produzzjoni u t-tnaqqis fl-impjiegi, il-produttività żdiedet matul il-perjodu kkunsidrat bi 15 %.
Tabella 13 - Produttività
Produttività (tunnellati metriċi/impjegat)
2000
2001
2002
2003
IP
Indiċi
100
96
91
104
115
Xejra Y/Y
-4
-5
13
11
Sors: Risposti verifikati tal-kwestjonarju ta' l-industrija Komunitarja
(80)
Matul il-perjodu kkunsidrat l-ispejjeż tal-pagi tal-ħaddiema ta' l-industrija Komunitarja żdiedu bil-mod. Iż-żieda totali bejn l-2000 u l-PI kienet 32 %.
Tabella 14 - Pagi
Pagi
2000
2001
2002
2003
IP
Indiċi
100
106
111
118
132
Xejra Y/Y
6
5
7
14
Sors: Risposti verifikati tal-kwestjonarju ta' l-industrija Komunitarja
(b) Analiżi tal-fatturi relevanti għall-attività f'suq ħieles
Volum tal-bejgħ, captive use u prezzijiet tal-bejgħ
(81)
Il-bejgħ mill-industrija Komunitarja lill-klijenti mhux relatati fis-suq tal-Komunità naqas b'9 % bejn l-2000 u l-2003, iżda żdied matul il-PI, sabiex żdied b'mod globali bi 3 % matul il-perjodu kkunsidrat.
Tabella 15 - Il-bejgħ li tagħmel l-industrija Komunitarja lill-partijiet mhux relatati
Il-bejgħ li tagħmel l-industrija Komunitarja lill-partijiet mhux relatati
2000
2001
2002
2003
IP
Indiċi
100
91
91
91
103
Xejra Y/Y
-9
0
0
12
Sors: Risposti vverfikati tal-kwestjonarju ta' l-industrija Komunitarja
(82)
Matul il-perjodu kkunsidrat il-prezzijiet tal-bejgħ medji li kienu prevalenti fis-suq ħieles tal-Komunità tad-DBM miżmuma mill-industrija Komunitarja żdiedu bil-mod. Iż-żieda totali bejn l-2000 u l-PI kienet 25 %.
Tabella 16 - Il-prezz tal-bejgħ ta' l-industrija Komunitarja
Il-prezz tal-bejgħ ta' l-industrija Komunitarja
2000
2001
2002
2003
IP
Indiċi
100
112
117
119
125
Xejra Y/Y
12
5
2
6
Sors: Risposti verifikati tal-kwestjonarju ta' l-industrija Komunitarja
Il-prezz tas-suq
(83)
Il-prezz tas-suq globali li nżamm mill-industrija Komunitarja naqas minn 26 % fl-2000 għal 20 % fil-PI.
Tabella 17 - Is-sehem mis-suq ta' l-industrija Komunitarja
Is-sehem mis-suq ta' l-industrija Komunitarja
2000
2001
2002
2003
IP
Perċentwali mis-suq ħieles
26 %
21 %
23 %
20 %
20 %
Indiċi
100
80
90
77
78
Xejra Y/Y
-20
10
-13
1
Sors: EUROSTAT u risposti verifikati tal-kwestjonarju ta' l-industrija Komunitarja
Tkabbir
(84)
Filwaqt li l-konsum tal-Komunità żdied bi 32 % matul il-perjodu kkunsidrat, il-volum tal-bejgħ ta' l-industrija Komunitarja fis-suq ħieles żdied biss bi 3 %, u l-prezz tas-suq ta' l-industrija Komunitarja fis-suq ħieles naqas b'6 %. Għalhekk, ix-xejra, li qed tikber, tal-konsum tal-Komunità ma ġietx segwita minn żieda korrispondenti fil-bejgħ li għamlet l-industrija Komunitarja.
Ir-redditività u d-dħul mill-investimenti
(85)
Matul il-perjodu kkunsidrat ir-redditività espressa bħala perċentwali tal-valur tal-bejgħ nett lill-partijiet mhux relatati żviluppat kif ġej:
Tabella 18 - Ir-redditività
Ir-redditività
2000
2001
2002
2003
IP
Perċentwali tal-valur tal-bejgħ nett
-3,1 %
0 %
3,9 %
8,4 %
11,4 %
Sors: Risposti verifikati tal-kwestjonarju ta' l-industrija Komunitarja
(86)
Ir-redditività ta' l-industrija Komunitarja segwiet l-istess xejra bħall-prezzijiet tal-bejgħ ta' l-industrija Komunitarja. Wara telf fl-2000 u sena li fiha ma kienx hemm qligħ jew telf fl-2001, l-industrija Komunitarja għamlet profitt fl-2002 u fis-snin ta' wara. Ir-redditività imbagħad żdiedet minn 3,9 % fl-2002 għal 11,4 % fil-PI. Dan kien dovut l-aktar għaliex il-produzzjoni ġiet imdawra lejn prodotti b'valur ogħla. Matul il-perjodu kkunsidrat, il-profitt medju magħmul mill-industrija Komunitarja kien 4,5 %.
(87)
Id-dħul mill-investimenti, espress bħala profitti/telf meta mqabbel mal-valur veru nett ta' kemm ġew jiswew l-investimenti, kellu l-istess xejra bħar-redditività.
Tabella 19 - Dħul mill-investimenti
Dħul mill-investimenti
2000
2001
2002
2003
IP
%
-2,9 %
0 %
3,2 %
7,8 %
11,5 %
Indiċi
- 100
-1
114
275
403
Xejra Y/Y
99
115
161
128
Sors: Risposti verifikati tal-kwestjonarju ta' l-industrija Komunitarja
4. Effett ta' fatturi oħra
Attività ta' l-esportazzjoni ta' l-industrija Komunitarja
(88)
L-esportazzjonijiet tad-DBM li għamlet l-industrija Komunitarja oxxillaw matul il-perjodu kkunsidrat. Iżda, b'mod globali, baqgħu fuq l-istess livell fil-PI bħal fl-2000 (tnaqqis baxx ta' 1 %). Dawn l-esportazzjonijiet xorta ammontaw għal madwar 40 % tal-produzzjoni totali ta' l-industrija Komunitarja matul il-PI.
Tabella 20 - L-esportazzjonijiet ta' l-industrija Komunitarja
Esportazzjonijiet ta' l-industrija Komunitarja
2000
2001
2002
2003
IP
Indiċi
100
104
95
113
99
Xejra Y/Y
4
-9
18
-13
Sors: Risposti verifikati tal-kwestjonarju ta' l-industrija Komunitarja
Volumi ta' l-importazzjoni u prezzijiet ta' l-importazzjoni minn pajjiżi terzi oħra
(89)
Il-volumi ta' l-importazzjoni tad-DBM fil-Komunità minn pajjiżi barra l-PRC żviluppaw kif ġej:
Tabella 21 - Importazzjonijiet minn pajjiżi terzi oħra
Tunnellati metriċi
2000
2001
2002
2003
IP
Awstralja
49 032
66 582
42 599
68 090
63 043
Korea ta' Fuq
26 660
71 385
36 614
38 245
35 172
Turkija
43 625
40 463
33 446
22 625
42 763
Brażil
31 831
25 916
25 872
25 610
39 017
Russja
2 520
12 928
8 107
9 773
24 380
Korea t'Isfel
0
1 528
1 202
1 879
4 893
L-oħrajn kollha
10 376
139 240
129 401
136 807
149 284
Total ta' pajjiżi terzi
164 044
358 042
277 240
303 027
358 552
Indiċi
100
218
169
185
219
Xejra Y/Y
118
-49
16
34
Sors: EUROSTAT u informazzjoni dwar is-suq mogħtija mill-produtturi applikanti
(90)
Il-volumi totali ta' importazzjonijiet tad-DBM minn pajjiżi terzi barra mill-PRC aktar milli rdoppja matul il-perjodu kkunsidrat, billi żdied minn 164 044 tunnellata metrika fl-2000 għal 358 552 tunnellata metrika fil-PI. L-esportaturi ewlenin lejn il-Komunità kienu l-Awstralja, il-Korea ta' Fuq, it-Turkija, il-Brażil, ir-Russja u l-Korea t'Isfel.
(91)
Il-prezz tas-suq ta' l-importazzjonijiet li oriġinaw fit-pajjiżi terzi barra l-PRC żdied bi 15,6 punti perċentwali matul il-perjodu kkunsidrat u rrappreżenta 39,3 %.
Tabella 22 - Il-prezz tas-suq ta' importazzjonijiet minn pajjiżi terzi oħra
Il-prezz tas-suq ta' importazzjonijiet minn pajjiżi terzi oħra
2000
2001
2002
2003
IP
Perċentwali tas-suq ħieles
23,7 %
45,2 %
39,5 %
37,1 %
39,3 %
Indiċi
100
191
167
157
166
Xejra Y/Y
91
-24
-10
9
Sors: EUROSTAT u l-informazzjoni dwar is-suq mogħtija mill-produtturi applikanti
(92)
Il-prezzijiet medji ta' l-importazzjoni minn pajjiżi terzi oħra kienu ogħla minn dawk ta' l-industrija Komunitarja matul il-PI barra l-prezzijiet ta' l-importazzjoni mill-Korea ta' Fuq, ir-Russja u l-Korea t'Isfel. Ta' min jinnota li l-importazzjonijiet tal-prodott konċernat minn dawk it-tliet pajjiżi rrappreżentaw biss 8,9 % ta' l-importazzjonijiet kollha lejn il-Komunità matul il-perjodu kkunsidrat, bi prezz tas-suq kumulat fil-Komunità ta' 7,1 % meta mqabbel mal-prezz tas-suq ta' 40 % tal-PRC.
TABELLA 23 - Importazzjonijiet fil-Komunità minn pajjiżi terzi oħra - prezzijiet
Importazzjonijiet fil-Komunità minn pajjiżi terzi oħra (EUR)
2000
2001
2002
2003
IP
Awstralja
235
228
225
213
183
Korea ta' Fuq
111
128
128
109
128
Turkija
164
181
184
160
169
Brażil
182
180
200
201
188
Russja
122
132
133
119
114
Korea t'Isfel
N/A
139
154
126
132
Oħrajn
178
223
186
196
229
Sors: EUROSTAT
(93)
Abbażi ta' dan t'hawn fuq, hu meqjus li l-importazzjonijiet tal-prodott konċernat minn pajjiżi terzi oħra ma kellu l-ebda impatt sinifikattiv fuq il-qagħda ekonomika ta' l-industrija Komunitarja matul il-perjodu kkunsidrat.
5. Konklużjoni dwar il-qagħda ta' l-industrija Komunitarja
(94)
Il-miżuri fis-seħħ wasslu għal irkupru parzjali ta' l-industrija Komunitarja mill-2000. B'mod parallel maż-żieda fil-konsum totali tal-Komunità, l-industrija Komunitarja rnexxilha żżid il-volumi tal-bejgħ u tgħolli l-prezzijiet. Fatturi ekonomiċi bħall-produzzjoni, il-kapaċità tal-produzzjoni u l-utilizzazzjoni tal-kapaċità, ir-redditività, id-dħul mill-investimenti u l-produttività wkoll urew żvilupp pożittiv. Dawn l-indikaturi juru li l-industrija Komunitarja għamlet ħilitha sabiex ittejjeb il-kompetitività tagħha b'xi ftit suċċess: il-bejgħ ta' l-industrija Komunitarja fil-Komunità ħallew profitt mill-2002.
(95)
Min-naħa l-oħra, indikaturi oħra wrew żvilupp negattiv: is-sehem mis-suq ta' l-industrija Komunitarja u l-investimenti naqsu, filwaqt li l-istokks, il-prezz unitarju ta' produzzjoni, u l-pagi tal-ħaddiema żdiedu. Minkejja kollox xorta waħda wieħed jista' jikkonkludi li, b'mod globali, il-qagħda ta' l-industrija Komunitarja tjiebet sostanzjalment tul il-perjodu kkunsidrat, anke jew l-irkupru misjub hu parzjali. Tabilħaqq, dan l-irkupru ta' l-industrija Komunitarja jibqa' vulnerabbli, fost affarijiet oħra, minħabba l-pressjoni fuq iż-żieda fil-prezz mill-importazzjonijiet iddampjati mill-PRC.
(96)
Minħabba l-irkupru tentattiv ta' l-industrija Komunitarja, il-kontinwazzjoni tal-ħsara kkawżata minn importazzjonijiet iddampjati ma setgħetx tiġi stabbilita. Għalhekk, ġie eżaminat jekk terġax tiġri ħsara jekk il-miżuri jkunu skadew.
G. PROBABBILTÀ LI JERĠA' JKUN HEMM ĦSARA
(97)
Fir-rigward ta' l-effett li x'aktarx ikun hemm fuq il-qagħda ta' l-industrija Komunitarja jekk il-miżuri li hemm fis-seħħ jiskadu, numru ta' fatturi tqisu flimkien ma' l-elementi mogħtija fil-qosor hawn fuq.
(98)
Il-paragun bejn l-importazzjonijiet mill-PRC u minn pajjiżi terzi fil-Komunità wera differenzi importanti fil-prezzijiet. Il-prezzijiet ta' l-importazzjonijiet minn pajjiżi terzi oħra, barra mir-Russja, il-Korea ta' Fuq u l-Korea t'Isfel, kienu ogħla mill-prezzijiet tal-bejgħ ta' l-industrija Komunitarja matul il-perjodu kkunsidrat, filwaqt li l-prezz medju ta' l-importazzjonijiet Ċiniżi ddampjati naqas b'10 %.
(99)
Fir-rigward tal-prezzijiet relattivament baxxi ta' importazzjonijiet mir-Russja, mill-Korea ta' Fuq u mill-Korea t'Isfel, il-prezzijiet medji ta' l-esportazzjoni tagħhom lejn il-KE naqsu inqas b'mod proporzjonali minn dawk ta' l-esportazzjonijiet Ċiniżi lejn il-KE. Barra minn hekk, il-volumi importati minn dawn il-pajjiżi baqgħu baxxi ħafna meta mqabbla ma' l-importazzjonijiet Ċiniżi. Il-prezz tas-suq kumulat tar-Russja, tal-Korea ta' Fuq u tal-Korea t'Isfel kien 7,1 % matul il-PI, jiġifieri inqas minn wieħed minn kull ħamsa tal-prezz tas-suq tal-PRC. Għalhekk, matul il-PI l-effett ekonomiku ta' l-importazzjonijiet Ċiniżi fuq is-suq tad-DBM tal-Komunità kellu ħafna aktar importanza mill-effett ta' l-importazzjonijiet mir-Russja, il-Korea ta' Fuq u l-Korea t'Isfel, u m'hemm xejn x'juri li dan se jinbidel fil-ġejjieni.
(100)
Kif deskritt diġa' f'aktar dettal fil-premessi (45) sa (49), jekk il-miżuri kontra d-dumping jitħallew jiskadu, x'aktarx li l-importazzjonijiet bi prezzijiet iddampjati tal-prodott konċernat mill-PRC jiżdiedu u l-prezzijiet jonqsu għar-raġunijiet li ġejjin:
-
il-PRC għandha kapaċità tal-produzzjoni żejda konsiderevoli u għandha l-akbar riżorsi tal-metall mhux maħdum tal-magnesite fid-dinja;
-
ix-xejriet tal-prezzijiet u tal-volumi matul il-perjodu kkunsidrat diġa' wrew li x'aktarx se jkun hemm aktar tnaqqis fil-prezzijiet u żieda fil-volum;
-
il-prezzijiet li l-esportaturi Ċiniżi jistgħu jitolbu fin-nuqqas ta' miżuri kontra d-dumping huma potenzjalment baxxi ħafna jekk jitqies li jinkludu d-dritt tal-liċenzja ta' l-esportazzjoni;
-
is-suq Komunitarju hu attraenti fir-rigward ta' volum, u, peress li l-esportazzjonijiet lejn pajjiżi terzi x'aktarx li ma jiżdidux b'livell sinifikattiv, l-esportaturi Ċiniżi x'aktarx li, jekk il-miżuri preżenti jitħallew jiskadu, jippruvaw iżidu l-prezz tas-suq tagħhom fil-KE billi jnaqqsu aktar il-prezz ta' l-importazzjoni.
(101)
Wieħed jista' jasal għall-konklużjoni li l-volum konsiderevoli ta' importazzjonijiet Ċiniżi bi prezzijiet baxxi u li qed jonqsu għamlu pressjoni dejjem aktar fuq is-suq tad-DBM tal-Komunità, li fil-probabbiltà kollha jibqa' jiżdied, jekk jiskadu l-miżuri ta' kontra d-dumping, għaliex il-prezzijiet ta' l-importazzjonijiet mill-PRC x'aktarx jonqsu filwaqt li l-volumi ta' esportazzjonijiet jikbru. Iż-żieda f'daqqa ta' importazzjonijiet mill-PRC x'aktarx li twassal għal aktar tnaqqis fil-prezz tas-suq ta' l-industrija Komunitarja, u meta wieħed iqis l-evoluzzjoni parallela tal-prezzijiet tal-bejgħ ta' l-industrija Komunitarja u r-redditività matul il-perjodu msemmi, il-pressjoni miżjuda fuq il-prezzijiet x'aktarx ħafna li twassal għal tnaqqis fil-profitt ta' l-industrija Komunitarja. L-indikaturi l-oħra x'aktarx li wkoll jiżviluppaw b'mod negattiv ladarba l-industrija Komunitarja jonqsilha l-bejgħ u jkollha tħabbat wiċċha ma' prezzijiet li qed jonqsu b'mod sostanzjali.
(102)
Barra minn hekk, ma jidhirx li se jkun hemm aktar fatturi li x'aktarx jikkawżaw ħsara lill-industrija Komunitarja. L-importazzjonijiet minn pajjiżi oħra kienu bi prezzijiet ogħla minn dawk mill-PRC, jew il-volumi konċernati kienu ħafna iżgħar, u m'hemm l-ebda indikazzjoni li dan se jinbidel fil-futur.
(103)
Fid-dawl ta' dan t'hawn fuq, ġie konkluż li jekk il-miżuri jitħallew jiskadu l-probabbiltà tkun li jerġa' jsir ħsara lill-industrija Komunitarja minħabba l-importazzjonijiet iddampjati.
H. L-INTERESS TAL-KOMUNITA'
1. Introduzzjoni
(104)
Skond l-Artikolu 21 tar-Regolament bażiku, ġie eżaminat jekk il-prolungament tal-miżuri eżistenti kontra d-dumping imurx kontra l-interess tal-Komunità b'mod ġenerali. Id-determinazzjoni ta' l-interess tal-Komunità kien ibbażat fuq apprezzament ta' l-interessi kollha varji involuti, jiġifieri dawk ta' l-industrija Komunitarja, ta' l-importaturi u l-kummerċjanti kif ukoll ta' l-utenti tal-prodott konċernat.
(105)
Sabiex jiġi stmat l-impatt li x'aktarx ikun hemm jekk jibqgħu jew ma jibqgħux għaddejjin il-miżuri, il-Kummissjoni talbet informazzjoni mingħand il-partijiet kollha interessati msemmija hawn fuq. Il-Kummissjoni bagħtet kwestjonarji lil 18-il importatur u 17-il utent tal-prodott konċernat. L-ebda importatur ma wieġeb il-kwestjonarji, għalkemm tnejn minnhom għamlu rappreżentazzjonijiet bil-miktub. Fir-rigward ta' l-utenti, wieħed minnhom wieġeb parzjalment il-kwestjonarju.
(106)
Ta' min jiftakar li, fl-investigazzjoni ta' qabel, l-adozzjoni ta' miżuri ma tqisetx li tmur kontra l-interess tal-Komunità. Barra minn hekk, ta' min jinnota li l-investigazzjoni preżenti hija t-tieni reviżjoni ma' skadenza, li qed tanalizza l-qagħda li fiha l-miżuri kontra d-dumping diġa' qegħdin fis-seħħ. Għalhekk, iż-żmien magħżul għall-investigazzjoni u n-natura ta' l-investigazzjoni preżenti jagħtu lok sabiex jiġi stmat kull impatt negattiv indebitu li l-miżuri preżenti kontra d-dumping setgħu kellhom fil-passat fuq il-partijiet konċernati.
(107)
Abbażi ta' dan ġie eżaminat, jekk, minkejja l-konklużjonijiet dwar il-kontinwazzjoni tad-dumping u l-probabbiltà li terġa' ssir il-ħsara, jeżistux raġunijiet impellenti li jwasslu għall-konklużjoni li mhux fl-interess tal-Komunità li jinżammu miżuri f'dan il-każ partikulari.
2. L-interessi ta' l-industrija Komunitarja
(108)
Ta' min jiftakar li ġie stabbilit li mingħajr ma jinżammu l-miżuri kontra d-dumping, id-dumping x'aktarx jibqa' għaddej bi marġini ta' dumping għoli u li jiżdied, li jwassal sabiex il-qagħda ta' l-industrija Komunitarja tmur għall-agħar, li xorta għadha mhix f'kundizzjoni stabbli, li rkuprat għal kollox. Min-naħa l-oħra, jekk il-miżuri jibqgħu għaddejjin għandu jgħin lill-industrija Komunitarja sabiex tirkupra għal kollox u jiġi evitat li jsir aktar ħsara. Barra minn hekk, l-isforzi magħmula mill-industrija Komunitarja sabiex iżżid l-effiċjenza tal-produzzjoni tagħha u sabiex ittejjeb il-kompetittività tagħha, u l-profitt magħmul mill-industrija Komunitarja fl-aħħar tliet snin tal-perjodu kkunsidrat, juru li l-industrija Komunitarja hi vijabbli u kompetittiva.
(109)
Meta wieħed iqis dan t'hawn fuq, jidher li jeħtieġ li jiġu mtawla l-miżuri eżistenti sabiex jiġu evitati l-effetti negattivi ta' l-importazzjonijiet iddampjati, li jistgħu jipperikolaw il-proċess ta' l-irkupru ta' l-industrija Komunitarja u fl-aħħar mill-aħħar l-eżistenza tagħha stess, u konsegwentement in-numru ta' impjiegi. Wieħed irid iqis ukoll li jekk l-industrija Komunitarja tgħib, se jkun hemm impatt negattiv ukoll fuq l-industrija downstream, peress li din ta' l-aħħar tara tnaqqis sinifikattiv fl-għażla tagħha ta' fornituri.
3. L-interessi ta' l-importaturi
(110)
Kif dikjarat hawn fuq, l-ebda wieħed mill-importaturi mhux relatati ma wieġeb il-kwestjonarju mibgħut mill-Kummissjoni. In-nuqqas ta' koperazzjoni huwa minnu nnifsu indikazzjoni li dan is-settur m'għadda minn ebda effett negattiv sostanzjali fuq il-qagħda ekonomika tiegħu minħabba l-impożizzjoni tal-miżuri. Dan hu kkonfermat mill-fatt li l-importaturi baqgħu jinnegozjaw il-prodott konċernat f'volumi sinifikattivi, anke billi għollew il-volum importat matul il-perjodu konċernat.
(111)
Wieħed għalhekk jasal għall-konklużjoni li l-qagħda ekonomika ta' l-importaturi tal-prodott konċernat ma ġietx influwenzata b'mod negattiv sostanzjalment bl-impożizzjoni tal-miżuri kontra d-dumping li hemm fis-seħħ bħalissa. Għall-istess raġunijiet, ma tantx hemm probabbiltà wkoll li jekk il-miżuri jibqgħu għaddejjin iwasslu sabiex il-qagħda ekonomika tagħhom tmur għall-agħar fil-futur.
4. L-interessi ta' l-utenti
(112)
Dawk li jużaw il-prodott konċernat, jiġifieri l-industrija downstream, huma primarjament il-produtturi tar-refrattarji. Kif intqal hawn fuq, wieħed biss mis-17 il-utent li lilhom intbagħat il-kwestjonarju mis-servizzi tal-Kummissjoni wieġbu, u parzjalment biss. Bl-istess mod bħal fir-rigward ta' l-importaturi, il-livell baxx ta' koperazzjoni hu fih innifsu indikazzjoni li dan is-settur ma ħass l-ebda effett negattiv sostanzjali fuq il-qagħda ekonomika tiegħu minħabba l-miżuri. Għalkemm ir-rappreżentanza għall-industrija downstream tal-kumpannija li kkoperat hi limitata, peress li xtrat inqas minn 5 % tad-DBM totali importat mill-PRC matul il-PI, l-impatt tal-miżuri fis-seħħ fuq il-qagħda tagħha kien stmat.
(113)
F'dan ir-rigward, l-investigazzjoni stabbilixxiet li l-utent li kkopera baqa' jimporta d-DBM li joriġina mill-PRC minkejja l-miżuri fis-seħħ. Dawn il-miżuri għalhekk ma servewx ta' deterrent għall-produtturi tar-refrattarji sabiex iwassluhom sabiex jibdlu s-sorsi tagħhom ta' fornitura. Filwaqt li d-DBM jikkostitwixxi parti mhux negliġibbli, għalkemm żgħira, tal-prezz tal-produzzjoni tar-refrattarji, il-prezzijiet ta' l-importazzjonijiet Ċiniżi kienu xorta waħda baxxi b'mod komparattiv, u naqqsu anke bħala medja matul il-perjodu kkunsidrat. Għalhekk, wieħed jista' jikkonkludi li l-miżuri kontra d-dumping ma kellhom l-ebda influwenza sinifikattiva negattiva fuq il-qagħda tal-prezz u fuq ir-redditività ta' l-utenti tal-prodott konċernat.
(114)
L-utent li kkopera stqarr li, għalhekk fiż-żmien immedjat iż-żamma tal-miżuri kontra d-dumping ma jkollha l-ebda influwenza sinifikattiva fuq il-qagħda tiegħu, fiż-żmien medju jew fit-tul tista' twassal sabiex jinħolqu aktar u aktar refrattarji barra l-KE u jiġi importat fil-KE minflok il-materjal mhux maħdum, DBM.
(115)
F'dan ir-rigward, wieħed irid jiftakar li, kif muri hawn fuq, ir-riżultat tal-miżuri kontra d-dumping li hemm fis-seħħ ma kienx sabiex jagħlaq is-suq Komunitarju għall-importazzjonijiet tad-DBM, iżda aktar sabiex jiġġieled il-prassi ta' kummerċ inġust u sabiex jirrimedja sa ċertu punt l-effetti qarrieqa ta' l-importazzjonijiet iddampjati. Li tkun assigurata l-kompetizzjoni ġusta għall-industrija tad-DBM fil-Komunità tfisser ukoll li jkun garantit livell għoli ta' kompetizzjoni bejn il-fornituri tad-DBM, inkluż l-esportaturi Ċiniżi tad-DBM, fis-suq tal-KE.
(116)
Barra minn hekk, instab li l-esportazzjonijiet mill-PRC saru bi prezzijiet ogħla lejn xi swieq kbar oħra, inkluż l-Istati Uniti, milli lejn il-Komunità. Il-miżuri għalhekk ma jidhrux li kkawżaw l-prezzijiet ta' importazzjoni fil-Komunità li jogħlew aktar mill-prezzijiet ta' l-importazzjoni lejn pajjiżi terzi oħra. L-argumentazzjoni li jekk jinżammu l-miżuri kontra d-dumping jolqtu l-kompetittività fi swieq oħra ġiet għalhekk imwarrba.
(117)
Għalhekk il-konklużjoni hija li, jekk il-miżuri jinżammu fuq l-istess livell, dan ma jfissirx li l-qagħda ta' l-utenti se tmur għall-agħar.
5. Konklużjoni dwar l-interess tal-Komunità
(118)
L-investigazzjoni wriet li l-miżuri eżistenti kontra d-dumping taw lok lill-industrija Komunitarja sabiex tirkupra sa ċertu livell. Jekk il-miżuri jitħallew jiskadu, dan jipperikola l-proċess ta' l-irkupru, u jista' jwassal sabiex l-industrija Komunitarja tgħib. Għalhekk, it-tkomplija tal-miżuri hi fl-interess ta' l-industrija Komunitarja.
(119)
Barra minn hekk, fl-imgħoddi, il-miżuri eżistenti dehru li ma kellhom l-ebda effetti negattivi sinifikattivi fuq il-qagħda ekonomika ta' l-utenti u ta' l-importaturi. Kull żieda fil-prezz, jekk ikun hemm, għal utenti li tiġi mill-impożizzjoni tal-miżuri ta' kontra d-dumping, abbażi ta' l-informazzjoni miġbura waqt l-investigazzjoni preżenti, ma tidhirx li hi sporporzjonata meta mqabbla mal-benefiċċju għall-industrija Komunitarja li nkiseb bit-tneħħija tad-distorsjoni tal-kummerċ ikkawżata mill-importazzjonijiet iddampjati, kif ukoll mal-benefiċċju għal min juża' l-prodott f'kompetizzjoni kontinwa bejn il-fornituri differenti tad-DBM fis-suq tal-KE. Għalhekk, wieħed jasal għall-konklużjoni li m'hemm l-ebda raġunijiet interessanti kontra l-prolungament tal-miżuri eżistenti ta' kontra d-dumping.
I. MIŻURI KONTRA D-DUMPING
(120)
Il-partjiet kollha konċernati ġew mgħarrfa bil-fatti u l-kunsiderazzjonijiet essenzjali li fuqhom hi proposta ż-żamma tal-miżuri eżistenti. Huma ngħataw perjodu li fih jistgħu jagħmlu rappreżentazzjonijiet sussegwentement għar-rivelazzjonijiet. Ma ġewx riċevuti kummenti tali li jbiddlu l-konklużjonijiet t'hawn fuq.
(121)
Għalhekk isegwi minn dan t'hawn fuq li, kif provdut mill-Artikolu 11(2) tar-Regolament bażiku, id-dazji varjabbli kontra d-dumping flimkien mal-prezz minimu ta' EUR 120 kull tunnellata metrika fuq l-importazzjonijiet tad-DBM li joriġinaw fil-PRC imposti mir-Regolament (KE) Nru 360/2000, kif emendat l-aħħar mir-Regolament (KE) Nru 986/2003, għandhom jinżammu,
ADOTTA DAN IR-REGOLAMENT:
Artikolu 1
1. Huwa b'dan impost dazju definittiv kontra d-dumping fuq l-importazzjonijiet ta' manjesja maħruqa, li taqa' taħt il-kodiċi NM 2519 90 30, li joriġinaw mir-Repubblika tal-Poplu taċ-Ċina.
2. L-ammont tad-dazju għandu jkun
(a)
id-differenza bejn il-prezz minimu ta' l-importazzjoni ta' EUR 120 kull tunnellata metrika u l-prezz nett, ħieles fil-fruntiera tal-Komunità, qabel id-dazju, fil-każijiet kollha fejn dan ta' l-aħħar ikun:
-
inqas mill-prezz minimu ta' l-importazzjoni, u
-
stabbilit abbażi ta' fattura maħruġa minn esportatur li jinsab fir-Repubblika tal-Poplu taċ-Ċina direttament lill-parti mhux relatata fil-Komunità (kodiċi addizzjonali TaricA439).
(b)
żero, jekk, il-prezz nett, ħieles fil-fruntiera tal-Komunità, qabel id-dazju, ikun stabbilit abbażi ta' fattura maħruġa minn esportatur li jinsab fir-Repubblika tal-Poplu taċ-Ċina direttament lill-parti mhux relatata fil-Komunità u ugwali għal jew ogħla mill-prezz minimu ta' l-importazzjoni ta' EUR 120 kull tunnellata metrika (kodiċi addizzjonali TaricA439).
(ċ)
ugwali għal dazju ad valorem ta' 63,3 % fil-każijiet l-oħra kollha li ma jaqgħux taħt is-subparagrafi (a) u (b) t'hawn fuq (kodiċi addizzjonali TaricA999).
3. Fil-każijiet fejn id-dazju kontra d-dumping ikun stabbilit skond is-subparagrafu 2(a) ta' l-Artikolu 1 u fejn tkun ġrat il-ħsara lill-prodotti qabel ma ddaħlu fiċ-ċirkolazzjoni libera u, għalhekk, il-prezz li fil-fatt tħallas jew li jrid jitħallas ikunn imqassam sabiex jiġi determinat il-valur tad-dwana skond l-Artikolu 145 tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità (7), il-prezz minimu ta' l-importazzjoni msemmi hawn fuq għandu jitnaqqas b'perċentwali li tikkorrispondi għat-tqassim tal-prezz li fil-fatt tħallas jew li jrid jitħallas. Id-dazju li jrid jitħallas konsegwentement ikun ugwali għad-differenza bejn il-prezz minimu ta' l-importazzjoni mnaqqas u l-prezz nett imnaqqas, ħieles fil-fruntiera tal-Komunità, qabel ma jgħaddi mid-dwana.
4. Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ li jikkonċernaw id-dazji u prassi doganali oħra.
Artikolu 2
Dan ir-Regolament għandu jidħol fis-seħħ fil-jum ta' wara dak li fih jiġi pubblikat fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussell, nhar il-5 ta' Mejju 2006.